राजू ने अचानक धीमी सी आवाज़ में पूछा, ‘मोदी का कोई संदेश है क्या’? वह गौर से मुझे देख रहा था. डूब रही दूरस्थ पहाड़ियों में बसे एक गांव में, जहां पहुंचने के लिए सिर्फ़ नाव आपकी मदद कर सकती है, वहां कोई आदिवासी युवक बहुत उम्मीद से प्रधानमंत्री नरेंद्र मोदी की तरफ देख रहा है. लगभग डूब चुके भादल गांव के राजू ने फिर पूछा, ‘मेरा घर डूब गया. खेत, फसल सब डूब गया. पूरा गांव डूब रहा है. मोदी जी ने कुछ बोला है क्या हमारे गांव के लिए.’